ด่วน! ครม.สั่งปิดสถาบันศึกษา-โรงหนัง-สถานบันเทิงทุกแห่ง พร้อมเลื่อนหยุดสงกรานต์
ด่วน! ครม.สั่งปิดสถาบันศึกษา-โรงหนัง-สถานบันเทิงทุกแห่ง พร้อมเลื่อนหยุดสงกรานต์
ด่วน! ครม.สั่งปิดสถาบันศึกษา-โรงหนัง-สถานบันเทิงทุกแห่ง พร้อมเลื่อนหยุดสงกรานต์
17 มี.ค. 2563

พล.อ.ประยุทธ์ จันทร์โอชา นายกรัฐมนตรี และรมว.กลาโหม แถลงผลการประชุมคณะรัฐมนตรี (ครม.) วันนี้ (17 มี.ค.63) ว่าที่ประชุมครม. มีมติเห็นชอบให้ปิดสถาบันศึกษาทุกประเภท ตลอดจนสถานบริการ ในเขตกทม.และปริมณฑล ให้หยุดบริการเป็นเวลา 14 วัน ตั้งแต่วันที่ 18-31 มี.ค. ซึ่งรวมถึง สนามกีฬา โรงภาพยนตร์-สถานบันเทิง ผับ-บาร์ ร้านนวดไทย-นวดโบราณ ที่เป็นร้านที่เข้ากฎหมายว่าด้วยสถานบริการ ให้ปิดทั้งหมด พร้อมเลื่อนวันหยุดสงกรานต์ 13-15 เม.ย.63 ให้เป็นวันทำงานปกติ โดยยังไม่กำหนดวันชดเชย และให้งดกิจกรรมเคลื่อนย้ายคนข้ามจังหวัด-ให้หน่วยราชการส่งเสริมการทำงานที่บ้าน
พร้อมกันนี้ ยังสั่งห้ามข้าราชการ-พนักงานรัฐวิสาหกิจ ตลอดจนประชาชน งดเดินทางไปต่างประเทศ ยกเว้นมีเหตุจำเป็น ขณะเดียวกันได้มอบหมายให้ กรุงเทพมหานคร (กทม.) พิจารณามาตรการจำกัดการแพร่ระบาดไวรัสโควิด-19 และการเคลื่อนย้าย เสนอศูนย์โควิด-19
นอกจากนั้น ที่ประชุมครม.ได้มอบหมายให้กระทรวงการคลัง และกระทรวงมหาดไทย พิจารณามาตรการลดผลกระทบด้านเศรษฐกิจของประชาชน
ทั้งนี้ พล.อ.ประยุทธ์ ยืนยันว่า ยังไม่มีการปิดเมือง-ปิดประเทศหรือห้ามเข้าออกโดยสมบูรณ์ แต่เป็นการออกมาตรการเข้มข้นเพื่อสกัดการแพร่ระบาดของเชื้อไวรัสโควิด-19